techiaith/cofnodycynulliad_en-cy huggingface dataset:
English: Cabinet Secretary, April is Bowel Cancer Awareness Month. According to a report by Bowel Cancer UK, patients at five out of seven health boards in Wales are waiting too long for tests to diagnose bowel cancer, and less than half of people eligible for screening tests have had them. Given that bowel cancer survival rates in Wales are among the worst in Europe, what action will the Welsh Government take to address the lack of capacity in our hospitals to meet existing demand and increase awareness of the need for screening tests among at-risk groups in Wales? Thank you.
Welsh: Ysgrifennydd y Cabinet, mis Ebrill yw Mis Ymwybyddiaeth Canser y Coluddyn. Yn ôl adroddiad gan Bowel Cancer UK, mae cleifion mewn pump o'r saith bwrdd iechyd yng Nghymru yn aros yn rhy hir am brofion i wneud diagnosis o ganser y coluddyn, ac nid yw dros hanner y bobl sy'n gymwys am brofion sgrinio wedi'u cael. O gofio bod cyfraddau goroesi canser y coluddyn yng Nghymru ymhlith y gwaethaf yn Ewrop, pa gamau y bydd Llywodraeth Cymru yn eu cymryd i fynd i'r afael â'r diffyg capasiti yn ein hysbytai i ateb y galw sy'n bodoli ar hyn o bryd a chodi ymwybyddiaeth o'r angen am brofion sgrinio ymhlith grwpiau risg uwch yng Nghymru? Diolch.
English: Hywel Dda university health board is currently consulting on its proposals to transform community and hospital services in mid and west Wales. I encourage everyone with an interest to engage in and participate in the consultation, and have their say in helping to shape future services for the region.
Welsh: Ar hyn o bryd, mae bwrdd iechyd prifysgol Hywel Dda yn ymgynghori ar ei gynigion i drawsnewid gwasanaethau cymunedol a gwasanaethau ysbyty yng nghanolbarth a gorllewin Cymru. Rwy'n annog pawb sydd â diddordeb i ymgysylltu a chymryd rhan yn yr ymgynghoriad, a lleisio barn wrth helpu i lunio gwasanaethau ar gyfer y dyfodol yn y rhanbarth.
English: Thank you, Cabinet Secretary, for the answer, and I will of course participate fully, as I'm already doing, in that conversation, but I think the people of west Wales deserve excellent healthcare delivered at a reasonable distance, and this includes the best healthcare possible, including urgent care and teaching hospitals. Bronglais in Aberystwyth looks after the northern part of the Hywel Dda area, and is in all scenarios being kept as it is. The question is: how do we deal with those aims and ambitions in Pembrokeshire and Carmarthenshire? Now, you know that the options put forward by Hywel Dda involve a new hospital, potentially, in that area. if we're going to have a genuine conversation about really revolutionising our community beds, our mental health and our hospital services in west Wales, then we need to understand that this is a genuine consultation based on understanding that this can happen. That means that, since we have not had major hospital investment in west Wales for the last 30 years, a new hospital is a potential way of delivering excellent healthcare. So, in order to ensure that this consultation is not a sham to hide further cuts, will you commit now that if the outcome of this consultation leads to Hywel Dda recommending a new hospital in the Carmarthenshire and Pembrokeshire areas, you as Welsh Government will work with Hywel Dda to realise that ambition?
Welsh: Diolch i chi am eich ateb, Ysgrifennydd y Cabinet, a byddaf, wrth gwrs, yn cymryd rhan lawn, fel rwyf eisoes yn ei wneud, yn y sgwrs honno, ond credaf fod pobl gorllewin Cymru yn haeddu gofal iechyd rhagorol wedi'i ddarparu o fewn pellter rhesymol, ac mae hyn yn cynnwys y gofal iechyd gorau posibl, gan gynnwys gofal brys ac ysbytai addysgu. Mae Ysbyty Bronglais yn Aberystwyth yn edrych ar ôl rhan ogleddol ardal Hywel Dda, ac ymddengys ei fod yn cael ei gadw fel ag y mae. Y cwestiwn yw: sut y gallwn gyflawni'r amcanion a'r uchelgeisiau hynny yn Sir Benfro a Sir Gaerfyrddin? Nawr, gwyddoch fod y dewisiadau a gyflwynwyd gan Hywel Dda yn cynnwys ysbyty newydd, o bosibl, yn yr ardal honno. Os ydym am gael sgwrs go iawn am chwyldroi ein gwelyau cymunedol, ein gwasanaethau iechyd meddwl a'n gwasanaethau ysbyty yng ngorllewin Cymru, mae angen i ni ddeall bod hwn yn ymgynghoriad go iawn yn seiliedig ar y ddealltwriaeth y gall hyn ddigwydd. Gan nad ydym wedi cael buddsoddiad mawr yn ysbytai gorllewin Cymru dros y 30 mlynedd diwethaf, golyga hynny y bydd ysbyty newydd yn ffordd bosibl o ddarparu gofal iechyd rhagorol. Felly, er mwyn sicrhau nad ymgynghoriad ffug yw hwn i guddio toriadau pellach, os yw canlyniad yr ymgynghoriad yn arwain at Hywel Dda yn argymell ysbyty newydd yn ardaloedd Sir Gaerfyrddin a Sir Benfro, a wnewch chi ymrwymo yn awr y byddwch chi fel Llywodraeth Cymru yn gweithio gyda Hywel Dda i wireddu'r uchelgais hwnnw?
English: Cabinet Secretary, all three options in this consultation will result in the downgrading of Withybush hospital from a general hospital to a community hospital, which is totally unacceptable to the people that I represent. The consultation, as far as the people I represent are concerned, is worthless, given that they have no choice in this matter whatsoever. Surely this cannot be right. In the circumstances, I urge you to intervene in this matter and force the health board to actually bring forward proposals that are actually fair to the people of Pembrokeshire. Will you now intervene - 'yes' or 'no'?
Welsh: Ysgrifennydd y Cabinet, bydd y tri dewis yn yr ymgynghoriad hwn yn arwain at israddio ysbyty Llwynhelyg o ysbyty cyffredinol i ysbyty cymunedol, sy'n gwbl annerbyniol i'r bobl rwy'n eu cynrychioli. I'r bobl rwy'n eu cynrychioli, mae'r ymgynghoriad yn ddiwerth o gofio nad oes ganddynt ddewis yn y mater hwn o gwbl. Ni all hyn fod yn iawn. O dan yr amgylchiadau, rwy'n ymbil arnoch i ymyrryd yn y mater hwn a gorfodi'r bwrdd iechyd i gyflwyno cynigion sy'n deg i bobl Sir Benfro. A wnewch chi ymyrryd yn awr - 'gwnaf' neu 'na wnaf'?
English: Cabinet Secretary, I do welcome the fact that we're moving into a consultation period and I did hear what my colleague Simon Thomas was asking, and I might well ask the same in the not-too-distant future, but what concerns me at this stage, at the moment, is that people have been in touch with me saying that the opportunities for them to engage in this process are limited, that they are geographically far apart from where those individuals might live and at times where people might not be able to attend these public events. My question to you today is if you could encourage Hywel Dda health board to widen the scope in terms of time and geographic location of their public consultations at this stage.
Welsh: Ysgrifennydd y Cabinet, rwy'n croesawu'r ffaith ein bod yn symud i gyfnod ymgynghori ac fe glywais yr hyn a ofynnodd fy nghyd-Aelod Simon Thomas, ac mae'n bosibl iawn y byddaf yn gofyn yr un cwestiwn yn y dyfodol agos, ond yr hyn sy'n fy mhoeni ar hyn o bryd yw bod pobl wedi cysylltu â mi i ddweud bod y cyfleoedd iddynt gymryd rhan yn y broses hon yn gyfyngedig, eu bod yn bell yn ddaearyddol o'r llefydd y gallai'r unigolion hynny fod yn byw ac ar adegau pan na fydd pobl yn gallu mynychu'r digwyddiadau cyhoeddus hyn o bosibl. Fy nghwestiwn i chi heddiw yw, a allech annog bwrdd iechyd Hywel Dda i ehangu'r cwmpas o ran amser a lleoliad daearyddol eu hymgynghoriadau cyhoeddus ar y cam hwn.
English: I'm happy to respond positively and say that Hywel Dda should respond positively to requests for further public engagement. It is in everyone's interest to have the maximum level of public engagement, not just with the health board at a leadership level but actually with clinicians in their local communities, whether in general practice or whether in hospital-based services or other community-based services, to make sure there is real clinical engagement with each other and with the wider public. I'm more than happy to say that I would want Hywel Dda to maximise all of those opportunities to engage with the public, including at locations and at times of the day that are properly convenient for everyone to engage and have their say.
Welsh: Rwy'n hapus i ymateb yn gadarnhaol a dweud y dylai Hywel Dda ymateb yn gadarnhaol i geisiadau am ymgysylltu cyhoeddus pellach. Mae sicrhau'r lefel uchaf bosibl o ymgysylltu cyhoeddus o fudd i bawb, nid yn unig ymgysylltiad â'r bwrdd iechyd ar lefel yr arweinyddiaeth, ond â chlinigwyr yn eu cymunedau lleol mewn gwirionedd, boed mewn ymarfer cyffredinol neu wasanaethau ysbyty neu wasanaethau cymunedol eraill, er mwyn sicrhau bod ymgysylltiad clinigol go iawn rhyngddynt a'i gilydd a chyda'r cyhoedd yn fwy cyffredinol. Rwy'n fwy na pharod i ddweud y buaswn eisiau i Hywel Dda fanteisio i'r eithaf ar y cyfleoedd hynny i ymgysylltu gyda'r cyhoedd, gan gynnwys mewn lleoliadau ac ar adegau o'r dydd sy'n briodol gyfleus i bawb allu cymryd rhan a lleisio barn.
English: Yes. We will consult on a cross-Government strategy to prevent and reduce levels of obesity later this year. It will outline the actions needed at a Wales and UK level to complement existing measures like the Active Travel (Wales) Act 2013, our Healthy Child Wales programme, and, of course, nutritional standards in schools.
Welsh: Gwnaf. Byddwn yn ymgynghori ar strategaeth drawslywodraethol i atal a lleihau lefelau gordewdra yn ddiweddarach eleni. Bydd yn amlinellu'r camau angenrheidiol ar lefel Cymru a'r DU i ategu mesurau sydd eisoes yn bodoli fel Deddf Teithio Llesol (Cymru) 2013, ein rhaglen Plant Iach Cymru, ac, wrth gwrs, safonau maeth mewn ysgolion.
English: Thank you. As the Cabinet Secretary knows, Welsh Government will be receiving some £57 million as part of the new soft drinks levy, and I was concerned to see how little of that money is going to be spent on measures to tackle childhood obesity, which is very different to the approach being taken in the rest of the UK. I know that there are good schemes out there. The Health, Social Care and Sport Committee has taken lots of evidence on things that would make a big difference to children and young people and I know that the Welsh Local Government Association have been talking to officials about an exercise referral scheme for children and young people and also a scheme working with Public Health Wales that would ensure better use of things like third generation sports facilities in Wales. Will the Cabinet Secretary look at that money closely to ensure that we do use a much better proportion of that to tackle what is really a major public health challenge of our time? Thank you.
Welsh: Diolch. Fel y gŵyr Ysgrifennydd y Cabinet, bydd Llywodraeth Cymru yn cael tua £57 miliwn fel rhan o'r ardoll newydd ar ddiodydd meddal, a thestun pryder i mi oedd gweld cyn lleied o'r arian hwnnw a werir ar fesurau i fynd i'r afael â gordewdra ymhlith plant, sy'n wahanol iawn i'r dull o weithredu a fabwysiadwyd yng ngweddill y DU. Gwn fod yna gynlluniau da'n bodoli. Mae'r Pwyllgor Iechyd, Gofal Cymdeithasol a Chwaraeon wedi casglu llawer o dystiolaeth mewn perthynas â phethau a fyddai'n gwneud gwahaniaeth mawr i blant a phobl ifanc, a gwn fod Cymdeithas Llywodraeth Leol Cymru wedi bod yn siarad â swyddogion ynglŷn â chynllun atgyfeirio plant a phobl ifanc i wneud ymarfer corff yn ogystal â chynllun i weithio gydag Iechyd Cyhoeddus Cymru a fyddai'n sicrhau gwell defnydd o bethau fel cyfleusterau chwaraeon trydedd genhedlaeth yng Nghymru. A wnaiff Ysgrifennydd y Cabinet edrych ar yr arian hwnnw'n ofalus i sicrhau ein bod defnyddio cyfran fwy ohono i fynd i'r afael â'r hyn sydd, mewn gwirionedd, yn un o heriau iechyd cyhoeddus mawr ein hoes? Diolch.
English: I recognise this is a major, significant public health challenge. That's why we've already taken some of the steps we've already taken, but it is about looking at what we do next, and I'd be very interested in the committee's report and its recommendations because we have not yet signed off a consultation on our strategy. Then I will finalise what the strategy should be and how we'll use our resources to make it real, because part of the challenge often is moving from strategy and well-meaning objectives that broadly everyone signs up to into how we persuade and get around certain members of the public to make different choices. That's not just making unhealthy choices more difficult or expensive; it is actually how we make healthier choices easier to undertake as well. So, I will definitely be interested in the evidence from the committee. I'll be interested in what other partners have to say and, yes, we'll engage in a range of - [ Inaudible.] - before signing off not just the strategy but the recommendations, the action we'll take and how we'll fund that because, as I say, I do recognise that this is a real and significant public health challenge that has the potential to overtop significant parts of health and social care.
Welsh: Rwy'n cydnabod bod hon yn her iechyd cyhoeddus fawr a sylweddol. Dyna pam ein bod eisoes wedi cymryd rhai o'r camau a wnaethom eisoes, ond mae'n ymwneud ag edrych ar beth a wnawn nesaf, a byddai gennyf ddiddordeb mawr yn adroddiad y pwyllgor a'i argymhellion oherwydd nid ydym wedi cymeradwyo ymgynghoriad ar ein strategaeth eto. Yna, byddaf yn pennu beth y dylai'r strategaeth fod a sut y byddwn yn defnyddio ein hadnoddau i wireddu hynny, oherwydd rhan o'r her yn aml yw symud o'r strategaeth a'r bwriadau da y mae pawb, yn gyffredinol, yn eu cymeradwyo i sut rydym yn perswadio ac yn cymell aelodau penodol o'r cyhoedd i wneud penderfyniadau gwahanol. Nid gwneud penderfyniadau afiach yn fwy anodd neu'n fwy drud yw hynny'n unig; mae'n ymwneud â gwneud penderfyniadau iachach yn haws hefyd. Felly, bydd gennyf yn bendant ddiddordeb yn y dystiolaeth gan y pwyllgor. Bydd gennyf ddiddordeb yn yr hyn a fydd gan bartneriaid eraill i'w ddweud, ac fe fyddwn yn cymryd rhan mewn amrywiaeth o - [ Anghlywadwy.] - cyn cymeradwyo'r strategaeth a'r argymhellion, y camau y byddwn yn eu cymryd a sut y byddwn yn ariannu'r camau hynny oherwydd, fel y dywedaf, rwy'n cydnabod bod hon yn her iechyd cyhoeddus wirioneddol a sylweddol sydd â'r potensial i orlifo i rannau sylweddol o'r maes iechyd a gofal cymdeithasol.
English: And finally, question 8, Adam Price.
Welsh: Ac yn olaf, cwestiwn 8, Adam Price.
English: Yes. The treatment of kerataconus in adults is currently determined by health board local guidelines, which will include specialty guidelines and college guidelines and other best practice.
Welsh: Gwnaf. Canllawiau byrddau iechyd lleol sy'n penderfynu ar driniaeth ceratoconws mewn oedolion ar hyn o bryd, a bydd yn cynnwys canllawiau arbenigol a chanllawiau coleg ynghyd ag arferion gorau eraill.
English: Cross-linking treatment was available for Welsh people who had this condition at Bristol Eye Hospital until 2015. Since then, I've had one case of an 18-year-old young woman whose eyesight was deteriorating, and she was advised that the condition was developing quickly. Her mother decided to pay for private treatment because she feared blindness. Since then, Abertawe Bro Morgannwg is providing this treatment once again. But we've experienced a situation where many people have been caught falling between these two time periods where they had no option apart from to go private. Can the Cabinet Secretary look into these cases and look at the anxiety that this caused and the possibility of repaying the costs of my constituent and others?
Welsh: Roedd triniaeth groes-gysylltu ar gael i gleifion Cymreig a oedd â'r cyflwr yma yn Ysbyty Llygaid Bryste tan 2015. Ers hynny, roedd gen i un achos - merch 18 mlwydd oed a'i golwg yn dirywio ac wedi'i chynghori bod y cyflwr yn datblygu'n gyflym. Penderfynodd ei mam hi i dalu am driniaeth breifat, oherwydd roedd hi'n ofni y byddai hi'n mynd yn ddall. Ers hynny, mae Abertawe Bro Morgannwg nawr yn darparu'r driniaeth yma eto. Ond rŷm ni wedi cael sefyllfa lle mae yna nifer o bobl wedi cael eu dal yn y sefyllfa o gwympo rhwng y cyfnodau hyn lle nad oedd opsiwn gyda nhw heblaw mynd yn breifat. A ydy'r Ysgrifennydd y Cabinet yn gallu edrych ar yr achosion yma, edrych ar y gofid yr oedd hyn wedi'i achosi a'r posibilrwydd o ad-dalu costau fy etholwr i a phobl eraill?
English: I'd always want to consider how - . I think you recognise that it's a rare and complex condition, and the challenge is how we provide a proper service for people in this position, even if that is commissioning a service at some distance, whether within Wales or outside. I'm actually due to have a review that's been undertaken by both the Welsh Health Specialised Services Committee and Health Technology Wales. We expect that to be available in the next month or so and it will be published, which may then help that moving forward into the future, but if you want to discuss the matters around your constituent, it may be more sensible for us to exchange more correspondence, and I'm grateful for the fact that you've written to me previously. But it may be sensible for us to actually have a discussion, and maybe to have a discussion when the report is published, and we can then link that to the position of your constituent to think about their circumstances and the broader picture in this specialist service.
Welsh: Buaswn bob amser eisiau ystyried sut - . Credaf eich bod yn cydnabod ei fod yn gyflwr prin a chymhleth, a'r her yw sut y darparwn wasanaeth priodol i bobl sydd yn y sefyllfa hon, hyd yn oed os yw hynny'n golygu comisiynu gwasanaeth sy'n bell iawn, boed yng Nghymru neu y tu hwnt. Mewn gwirionedd, rwy'n disgwyl adolygiad a gynhelir gan Bwyllgor Gwasanaethau Iechyd Arbenigol Cymru a Thechnoleg Iechyd Cymru. Rydym yn disgwyl y bydd hwnnw ar gael yn ystod y mis neu ddau nesaf a bydd yn cael ei gyhoeddi, ac efallai y bydd yn helpu i fwrw ymlaen â'r mater yn y dyfodol, ond os hoffech drafod y materion sy'n ymwneud â'ch etholwr, mae'n bosibl y bydd yn fwy synhwyrol i ni ohebu mwy, ac rwy'n ddiolchgar i chi am ysgrifennu ataf yn y gorffennol. Ond efallai y byddai'n fwy synhwyrol i ni gael trafodaeth mewn gwirionedd, a chael trafodaeth pan fydd yr adroddiad yn cael ei gyhoeddi efallai, ac wedyn gallwn gysylltu hwnnw â sefyllfa eich etholwr ac ystyried eu hamgylchiadau a'r darlun ehangach yn y gwasanaeth arbenigol hwn.
English: Llywydd, I'd like to raise a point of order under Standing Order 6.15 and Standing Order 12.50. Big announcements by the Welsh Government, such as a review of a major public policy, surely need to be made orally to the Assembly. This permits timely scrutiny, and thereafter allows the Assembly to monitor and evaluate performance. In the Chamber yesterday, the leader of the house gave a cursory and unsatisfactory response to my concerns on the announcement of the review of affordable housing supply. She said it was for the Government to decide whether an oral or written statement was appropriate. The Welsh Government's press statement on this matter includes endorsements from Community Housing Cymru and the Chartered Institute of Housing specifically, and I quote: 'If we get this review right, it will be a big step towards solving the housing crisis.' And, quote: 'We welcome today's announcement of a review into housing policy in Wales.' The importance of the review can be clearly inferred from these statements that were sought in advance by the Welsh Government, yet we have had no opportunity to scrutinise its scope or the suitability of those asked to conduct it. Finally, there was a comprehensive review of housing need in 2015 sponsored by the Welsh Government. This was conducted by the UK's leading authority on housing need. It has not been acted upon. Why a new review? These are obviously vital questions. Llywydd, what powers do you have to require a Minister to make an oral statement in such circumstances?
Welsh: Lywydd, hoffwn godi pwynt o drefn o dan Reol Sefydlog 6.15 a Rheol Sefydlog 12.50. Does bosibl nad oes angen i gyhoeddiadau mawr gan Lywodraeth Cymru, megis adolygiad o bolisi cyhoeddus pwysig, gael eu gwneud ar lafar i'r Cynulliad. Mae hyn yn caniatáu craffu amserol, ac yn dilyn hynny, yn caniatáu i'r Cynulliad fonitro a gwerthuso perfformiad. Yn y Siambr ddoe, rhoddodd arweinydd y tŷ ymateb arwynebol ac anfoddhaol i fy mhryderon ynghylch y cyhoeddiad ar yr adolygiad o'r cyflenwad o dai fforddiadwy. Dywedodd mai lle'r Llywodraeth oedd penderfynu ai datganiad llafar neu ysgrifenedig a oedd yn briodol. Mae datganiad i'r wasg gan Lywodraeth Cymru ar y mater hwn yn cynnwys ardystiadau gan Cartrefi Cymunedol Cymru a'r Sefydliad Tai Siartredig yn benodol, ac rwy'n dyfynnu: 'Os cawn yr adolygiad hwn yn gywir, bydd yn gam mawr at ddatrys yr argyfwng tai.' A dyfynnaf: 'Rydyn ni'n croesawu cyhoeddiad heddiw ynghylch adolygu'r polisi tai yng Nghymru.' Yn amlwg, gellir casglu pa mor bwysig yw'r adolygiad o'r datganiadau hyn y gofynnwyd amdanynt ymlaen llaw gan Lywodraeth Cymru, eto i gyd nid ydym wedi cael unrhyw gyfle i graffu ar ei gwmpas nac addasrwydd y rhai a ddewiswyd i'w gynnal. Yn olaf, cafwyd adolygiad cynhwysfawr o'r angen am dai yn 2015 a noddwyd gan Lywodraeth Cymru. Fe'i cynhaliwyd gan awdurdod mwyaf blaenllaw y DU ar yr angen am dai. Ni weithredwyd arno. Pam cynnal adolygiad newydd? Mae'r rhain yn amlwg yn gwestiynau hollbwysig. Lywydd, pa bwerau sydd gennych i'w gwneud yn ofynnol i Weinidog wneud datganiad llafar mewn amgylchiadau o'r fath?
English: Thank you for the notification of your intention to raise this as a point of order. As I said following a similar issue that was raised in a point of order yesterday, Government business is a matter for Welsh Ministers, not for me. But Ministers are accountable to this Assembly, and it is my expectation that they should not undermine that principle by making major policy announcements outside the Chamber. I expect that major announcements should be made directly to this Assembly so that there is the opportunity that you have sought, David Melding, for Members to scrutinise the Government on issues such as this. Of course, it's important to remind Members as well - as I'm sure you're all very familiar with - of the various routes available to you to bring issues to the Chamber if the Government does not provide opportunities for examination. Those include emergency and topical questions, oral questions and opposition debates, and in addition, I'd say that Members can make representations about proposed Government business through the Business Committee, and I would hope that the leader of the house would give serious consideration to any such representations made by political parties here.
Welsh: Diolch i chi am roi gwybod eich bod yn bwriadu codi hwn fel pwynt o drefn. Fel y dywedais yn dilyn mater tebyg a godwyd mewn pwynt o drefn ddoe, mater i Weinidogion Cymru yw busnes y Llywodraeth, nid mater i mi. Ond mae Gweinidogion yn atebol i'r Cynulliad hwn, ac rwy'n disgwyl iddynt beidio â thanseilio'r egwyddor honno drwy wneud cyhoeddiadau polisi mawr y tu allan i'r Siambr. Rwy'n disgwyl i gyhoeddiadau mawr gael eu gwneud yn uniongyrchol i'r Cynulliad hwn fel y ceir y cyfle rydych wedi'i geisio, David Melding, i'r Aelodau graffu ar y Llywodraeth mewn perthynas â materion fel hyn. Wrth gwrs, mae'n bwysig atgoffa'r Aelodau yn ogystal - rwy'n siŵr eich bod yn gyfarwydd iawn â hwy - o'r llwybrau amrywiol sydd ar gael i chi i gyflwyno materion yn y Siambr os nad yw'r Llywodraeth yn darparu cyfleoedd ar gyfer archwilio. Mae'r rheini'n cynnwys cwestiynau brys ac amserol, cwestiynau llafar a dadleuon y gwrthbleidiau, ac yn ogystal, buaswn yn dweud y gall yr Aelodau wneud sylwadau ynglŷn â busnes arfaethedig y Llywodraeth drwy'r Pwyllgor Busnes, a buaswn yn gobeithio y byddai arweinydd y tŷ yn rhoi ystyriaeth ddifrifol i unrhyw sylwadau o'r fath a wneir gan bleidiau gwleidyddol yma.
English: The next item is topical questions, but no topical questions were selected.
Welsh: Y cwestiynau amserol yw'r eitem nesaf, ond ni ddewiswyd unrhyw gwestiynau amserol.